
Pályázat kiírója: Bácsalmás Város Önkormányzata  



PÁLYÁZATI FELHÍVÁS
Önkormányzati tulajdonú iparterületi ingatlan bérbeadására


1. Pályázatot kiíró szerv megnevezése, székhelye: 
Bácsalmás Város Önkormányzata   
6430 Bácsalmás, Gróf Teleki József utca 4.-8.

2. Pályázat célja: Bácsalmás Város Önkormányzatának tulajdonában lévő, Bácsalmás belterület 1716/10 helyrajzi számú iparterületi ingatlan gazdasági tevékenység céljára történő bérbeadása.

3. Pályázó személye: Pályázó lehet bármely természetes személy, jogi személy, vagy jogi személyiség nélküli szervezet.

4. Az iparterületi fejlesztés összefoglaló bemutatása: 
Az iparterület kialakítása zöldmezős beruházásként valósult meg Bácsalmás közigazgatási területén belül a településtől keleti irányban, a vasútállomás közelében. 
A beruházás cca. 12,5 hektár összefüggő területen hozott létre közművesített, feltáró utakkal könnyen megközelíthető 11 db. parcellázott területet a befektetni szándékozó vállalkozók számára.

5. Az iparterületi fejlesztés pályázat keretében korábban már megvalósított tevékenységeinek rövid leírása: 

Szennyvízcsatorna hálózat kiépítése városi hálózatra történő rákötéssel
NÁ200 KG-PVC gerinccsatorna építés tisztítóaknákkal, tisztítóidomokkal, a kiosztandó területeken NÁ-150 KG-PVC bekötéssel ledugózva. A gerinccsatorna 1990 folyóméter hosszon DN 200 KG-PVC csatornacsőből létesül. Közterületi szennyvíz átemelő építés 2 méteres belső átmérővel 2 db üzemelő szivattyúval, záraknával. Szennyvíz nyomóvezeték építése a szennyvízátemelőtől és a befogadó meglévő szennyvíz gerinccsatorna közötti szakaszon 680 folyóméter hosszon, DN 160 KPE nyomócső beépítésével. 



Ivóvíz hálózat kiépítése városi hálózatra történő rákötéssel
1850 folyóméter hosszon DN110-es KPE csőből gerincvízvezeték építése szerelvényekkel és aknákkal. A vízvezetéken csomópontok létesítése, előírásoknak megfelelő földfeletti tűzcsapok beépítésével. 

Elektromos hálózat kiépítése a terület közelében található gerinchálózati végpontra történő rákötéssel
A területen 4 db áramkör létesítése, amelynek megvalósításához 1020 méter hosszúságú 4*240 mm2 AYCWY földkábel kerül felhasználásra. Az áramellátás biztosításához 3 db UCH640 típusú elosztószekrény és 3 db. BHTR állomás létesül. 

20 kV-os légvezeték kiváltása
Kb. 200 méter hosszon 3*95 mm2 AASC 20 kV-os légvezeték hálózat bontása tartószerkezettel együtt, leágazások, transzformátor állomás, kisfeszültségű elosztószekrény és kitápláló vezetékek visszabontásával. Kb. 480méter hosszon 3*1*150 mm2-es NA2XS(F)2Y 20 kV-os földkábel hálózat kiépítése, 180 méter hosszúságban kisfeszültségű földkábelek elhelyezése 

Földgáz hálózat kiépítése a terület közelében található gerinchálózati végpontra történő rákötéssel
Az iparterület keleti oldalára tervezett feltáró út és az iparterület közepére tervezett összekötő út nyomvonalában 1500 folyóméter hosszúságú DN63PE SDR11 anyagú és átmérőjű vezeték elhelyezése, amely biztosítja a kialakítandó ingatlanok egyenkénti 50 m3/h kapacitásigényét. A leágazó vezetékek 4-8 bar nyomással készülnek. 

Úthálózat építése
Az iparterület nyugati oldalán 520 méter hosszúságú feltáró út létesítése 2 db közúthálózati csatlakozással. Az iparterület közepén 245 méter hosszúságú kelet-nyugati tájolású bekötő út létesítése 1 db. közúthálózati csatlakozással. Összességében 877 méter hosszúságú 6 méter szélességű burkolt útfelület kialakítása úthálózati csatlakozásokkal, megközelítőleg 4.700 m2 szilárd burkolatú út létesítése kiegészítő létesítményekkel, közlekedésbiztonsági és irányítási eszközökkel.


Közvilágítás kiépítése
A kialakítandó úthálózathoz illeszkedő közvilágítás kiépítése, városi hálózathoz csatlakoztatva.

6. Érintett, bérbe adni kívánt ingatlan adatai:

6.1.  Közmű ellátottság:

	Elektromos ellátás: 3X50 A lekötött teljesítmény, minden további vásárlandó. Ingatlanonként 1 darab S 20-as mérőszekrény telekhatáron elhelyezve.
	Gázellátás: D 63-as gerincvezeték és bekötés. 8 bar középnyomású földgáz elosztó vezeték.
	Víz: Bekötés vízóra aknával. D110 KPE gerincvezeték, D25 KPE vízbekötő vezeték.
	Szennyvízelvezetés: kiépített csatornába. D200 KG-PVC gerinc, D160-PVC bekötő vezeték.

6.2.  Hasznosítani kívánt Iparterületi ingatlan
Elhelyezkedés: Bácsalmás, belterület 1716/10 helyrajzi számú ingatlan
	Művelési ég: beépítetlen terület 
Területnagyság: 1.3864 ha 
Tervezett funkció: az ingatlanon tervezett létesítmény funkciójától függő, az iparterületi övezet előírásainak megfelelő gazdasági tevékenység.



7. Bírálati szempontok: 
· Az Iparterületi ingatlanhoz kapcsolódóan alkalmazott munkavállalók létszáma (munkavállalónként 2 pont) (maximum 10 pont, 5 fő (vagy több) munkavállaló alkalmazása esetén)
· Üzleti terv (maximum 20 pont) amely tartalmazza: 
·  a vállalkozás általános bemutatását, 
· a fejlesztés szükségességének, indokoltságának leírását,
· a termék, a tevékenység, a szolgáltatás leírását, 
· az ipari ág, a piac és a versenytársak elemzését, 
· pénzügyi tervet,
· a működési és üzemelési tervet, 
· a személyzeti tervet, 
· a kockázatok elemzését és azok kezelését,
· valamint fenntarthatósági, innovációs, környezetvédelmi szempontú elképzeléseket 

· Az értékelés során összesen legalább 16 pont elérése szükséges, a 16 pontot el nem érő pályázatokat a pályázat kiírója automatikusan érvénytelenné minősíti.

8. A bérlet időtartama: határozatlan időtartam

9. Bérleti díj: 29.-Ft+ÁFA/hó/m2. A bérleti díjat minden év január 1-től a KSH által az előző év vonatkozásában közzétett fogyasztói árindex alapul vételével indexálni kell.
A bérleti díj fizetési kötelezettség a bérleti jogviszony létrejöttének időpontjától függetlenül 2025. június 1. napjától kezdődően áll fenn.

9. A pályázat érvényességéhez az ajánlatnak tartalmaznia kell a következőket:

· a pályázó adatait, név, székhely, elérhetőségek, adószám, fő tevékenységi kör, cégjegyzékszám, vagy nyilvántartási szám, vagy regisztrációs szám, (1. számú melléklet)
· Cégkivonat/nyilvántartásba vételi igazolás,
· ügyvéd vagy közjegyző által hitelesített eredeti aláírási címpéldány (amennyiben releváns);
· nyilatkozat arról, hogy a nemzeti vagyonról szóló 2011. évi CXCVI. törvény 3. §-a alapján átlátható szervezetnek minősül (amennyiben releváns), (2. számú melléklet)
· köztartozásmentesség igazolása. Amennyiben a pályázó szerepel a köztartozásmentes adózói adatbázisban, nemleges adóigazolás becsatolása nem szükséges,
· a pályázó nyilatkozatát. hogy a pályázat anyagát üzleti titoknak tekinti-e, továbbá kéri-e a pályázat zárt ülésen történő elbírálását, (3. számú melléklet)
· a pályázó nyilatkozatát, hogy a pályázatban, illetve nyertes pályázata esetén a bérleti szerződésben kötelezettséget vállal arra, hogy az érintett ingatlant székhelyeként vagy telephelyeként a cégnyilvántartásba bejegyezteti. (4. számú melléklet)
· a pályázó nyilatkozatát arról vonatkozóan, hogy kötelezettséget vállal az üzleti tervben foglalt tevékenység megkezdésére a lehető legrövidebb határidőn belül. (5. számú melléklet)
· a pályázó nyilatkozatát arra vonatkozóan, hogy a pályázati felhívás feltételeit maradéktalanul vállalja, valamint ajánlatát 3 hónapig fenntartja (6. számú melléklet)
· üzleti terv 

10. Egyéb információk: 
A bérelt ingatlanon folytatandó tevékenység végzéséhez szükséges hatósági engedélyek elkészíttetése és benyújtása, valamint annak teljes költsége a leendő bérlőt terheli. 
Az ingatlanon végzendő tevékenység csak jogerős és végrehajtható hatósági engedélyek, valamint telepengedély köteles tevékenység esetén telephely engedélyezését követően, illetve működési engedély birtokában folytatható. 
A nyertes pályázó a bérleti jogot harmadik személy részére nem adhatja át.
A bérleti szerződés megkötésének feltétele, hogy a bérlő egy havi bérleti díjnak megfelelő összeget (402.056.-Ft.) kaucióként előre az önkormányzat bankszámlájára befizessen.
A nyertes ajánlattevő köteles bérlői felelősségbiztosítást kötni.
Az ajánlatkérő a hiánypótlás lehetőségét egyszeri alkalommal biztosítja, 8 napos hiánypótlási határidő előírásával. 
Ha az előírt határidőben csak egy pályázati ajánlat érkezik, és az előírt feltételeknek megfelel, a minimális pontszámot eléri, a pályázati eljárást eredményesnek kell tekinteni.
Az ajánlatot és az ajánlatban szereplő nyilatkozatokat olyan személyeknek kell aláírniuk, akik jogosultak az ajánlattevő, illetve a nyilatkozattevő nevében kötelezettséget vállalni, illetve nyilatkozni. 
A nyertes pályázóval Bácsalmás Város Önkormányzata bérleti szerződést köt, amelynek tartalmára a Polgári Törvénykönyvről szóló 2013. évi V. törvény rendelkezései az irányadóak. 

Az ajánlatkérő az ingatlan megtekintését előzetes egyeztetés alapján biztosítja. A pályázatra vonatkozó egyéb információ kérhető: dr. Párczen Zoltán igazgatási és jogi ügyintézőtől személyesen, illetve a 79/541-455-ös telefonszámon.

11. A pályázati felhívás közzététele: Bácsalmás Város honlapján a www.bacsalmas.hu oldalon.

12. A pályázat benyújtásának módja, határideje
A pályázat benyújtásának módja: személyesen vagy postai úton, papír alapon, valamint elektronikus formában is (adathordozón vagy e-mailen keresztül a polg.hiv@bacsalmas.hu e-mail címre) a beérkezési határidőig való beérkezéssel. A határidőn túl beérkezett pályázat érvénytelennek minősül. A határidő megtartása a Pályázók felelősségi körébe tartozik. 

A pályázatokat legkésőbb 2025. május 16-ig zárt borítékban, „Pályázat a Bácsalmás belterület 1716/10 helyrajzi számú ingatlan bérletére” jelige valamint a „Az ajánlattételi határidő lejártáig felbontani tilos!” feliratok feltüntetésével 1 eredeti és 1 másolati példányban Bácsalmási Közös Önkormányzati Hivatal Titkárságán (6430 Bácsalmás, Gróf Teleki József utca 4.-8., I. emelet Titkárság) kell benyújtani. Amennyiben a megadott nyitva álló határidőn belül egyetlen pályázat sem érkezik a felhívásra, a kiíró fenntartja a jogot, hogy az ajánlattételi határidőt meghosszabbítsa. 

13. A pályázat elbírálása:
A beérkezett pályázatok felbontása az ajánlattételi határidő lejártát követően történik. A pályázatok Bácsalmás Város Önkormányzata Képviselő-testületének képviselő-testületi ülésén kerülnek elbírálásra. 

14. Érvénytelen az ajánlat, ha: 
· olyan ajánlattevő nyújtotta be, aki nem jogosult részt venni a pályázaton, 
· az ajánlatot a kiírásban meghatározott, illetve a szabályszerűen meghosszabbított határidő után nyújtották be, 
· az ajánlat nem felel meg a pályázati felhívásban, jogszabályokban, valamint a jelen eljárási rendben foglaltaknak, 
· ha a jelen kiírásban megnevezett valamely kötelezően benyújtandó dokumentumot, illetve nyilatkozatot hiánypótlási felhívás ellenére sem nyújtotta be  
· a pályázat a minimális pontszámot nem éri el

Bácsalmás, 2025. április 30.
							         Németh Balázs s.k.
							              polgármester

